Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10571

6. A víz feletti repülés útvonalak korlátozásai 6.1 Az egy gázturbinás hajtóművel felszerelt repülőgépek járatói, akik éjszakai és/vagy IMC feltételek közötti üzemeltetést végeznek hajtsák végre a víz feletti útvonalak korlátozására vonatkozó értékelést. A repülőgép szárazföldhöz viszonyított üzemeltetési távolságát a biztonságos kényszerleszálláshoz szükséges feltételek befolyásolják. Ez megegyezik a hajtómű meghibásodását követően az utazó magasságról a biztonságos kényszerleszállás helyéig szükséges siklási távolsággal, nyugodt légköri viszonyokat feltételezve. Az államok ehhez még kiegészítő távolságokat adhatnak hozzá, a valószínüsíthetően bekövetkező állapotok és az üzemeltetett típus figyelembe vételével. Ehhez számításba kell venni a tenger várható állapotát, a szállított túlélő felszerelést, az elért hajtómű megbízhatóságot, és a rendelkezésre álló kutató- mentő szolgálatokat. 6.2 A siklási távolságot meghaladó bármely kiegészítő távolság ne lépje túl a repülőgép normál utazó sebessége mellett, 15 perc alatt megtehető távolságot. 2007/70/II. szám ANNEX 6/II. A légijármű üzemeltetése: Általános célú nemzetközi repülés – Repülőgépek II. rész hatodik kiadása – 1998 július

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes